יקבל אותן רק כשהוא יביא לי את מה שאני רוצה קודם. בסוף הסכמתי לתת לו חוברת אחת כדי שהוא יהיה בטוח שאני לא מרמה אותו. למחרת בצהרים צבי צלצל בדלת. הכנסתי אותו פנימה לדירה הריקה והתיישבנו אצלי בחדר. הוא הכניס את היד לכיס והוציא משם שני מפתחות. לקחתי אותם וראיתי שאין להם בכלל שיניים. שאלתי אותו איך זה יכול להיות, והוא הסביר לי שאלה מפתחות גנבים שיכולים לפתוח ולנעול כל מנעול מאותו הסוג. ניגשתי לדלת לנסות וראיתי שהם עובדים. הוצאתי מתחת למזרון שלי את שאר החוברות עליהם הסכמנו ונתתי לצבי. הוא אמר שהוא חייב לחזור הביתה מיד כי אמא שלו מחכה לו. אמרתי לו שאני אלוה אותו עד לכביש ויצאנו מהבית. נפרדנו על המדרכה וצבי התחיל לחצות את הכביש. הסתובבתי לאחור כדי לחזור הביתה ולנסות עוד פעם את המפתחות החדשות שלי, אבל בדיוק אז נשמע קול בלימה צורם ואחריו קול התנגשות עמום. הסתובבתי לעבר הכביש במהירות. בהתחלה לא ראיתי שום דבר מיוחד חוץ ממכונית שנעצרה באמצע הכביש. אחרי שתי שניות הבחנתי בעשרות דפים עפים באוויר, ומשם אל הרחוב, שהתמלא כולו בתמונות של בחורות ערומות. בצבי הבחנתי אחרון, שרוע ללא תנועה בחזית המכונית, מלא